Arbeideropposisjonen

Arbeideropposisjonen var en gruppe som oppsto i Oslo i protest mot eksklusjonen av Mot Dag fra Det norske Arbeiderparti i januar 1925. Dette utviklet seg til å bli en organisert venstreopposisjon i partiet som satte seg fore å motvirke den høyredreiningen de opplevde i partiet generelt. Blant kravene de stilte var avskaffelse av fagforeningenes kollektive medlemskap i Arbeiderpartiet. Sommeren samme år ble tidsskriftet Mot Dag opposisjonens organ, og medlemmer av organisasjonen Mot Dag sluttet seg til. Den opprettet også Arbeidernes Aftenskole.

Arbeideropposisjonen ble ekskludert fra Arbeiderpartiet mot høsten 1925, og var en av drivkreftene bak forsøket på å skape Arbeiderklassens samlingsparti. Etter at dette mislyktes gikk en stor del av medlemmene av Arbeideropposisjonen inn i Norges Kommunistiske Parti.

Det mest fremtredende medlemmet av Arbeideropposisjonen var Rolf Hofmo.

Arbeiderpartiet
Arbeiderbevegelsen i Norge
Etableringer i 1925